CELEX: 32013D0437
Language: el
Date: 2013-08-14 00:00:00
Title: 2013/437/ΕΕ: Εκτελεστική απόφαση της Επιτροπής, της 14ης Αυγούστου 2013 , για την τροποποίηση της απόφασης 2010/642/ΕΕ για την έγκριση μεθόδων ταξινόμησης σφαγίων χοίρων στην Ελλάδα και για την κατάργηση της απόφασης 89/449/ΕΟΚ για την έγκριση μεθόδων ταξινόμησης σφαγίων χοίρων στην Ελλάδα [κοινοποιηθείσα υπό τον αριθμό C(2013) 5302]

17.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 220/49
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Αυγούστου 2013
   για την τροποποίηση της απόφασης 2010/642/ΕΕ για την έγκριση μεθόδων ταξινόμησης σφαγίων χοίρων στην Ελλάδα και για την κατάργηση της απόφασης 89/449/ΕΟΚ για την έγκριση μεθόδων ταξινόμησης σφαγίων χοίρων στην Ελλάδα
   [κοινοποιηθείσα υπό τον αριθμό C(2013) 5302]
   (Το κείμενο στην ελληνική γλώσσα είναι το μόνο αυθεντικό)
   (2013/437/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 43 στοιχείο ιγ) σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Με την απόφαση 89/449/ΕΟΚ της Επιτροπής (2) εγκρίθηκε η χρήση τριών μεθόδων ταξινόμησης σφαγίων χοίρων στη Ελλάδα. Η Ελλάδα ενημέρωσε την Επιτροπή ότι μετά την έκδοση της εν λόγω απόφασης, οι μέθοδοι ταξινόμησης εξελίχθηκαν σημαντικά και καταγράφηκαν αλλαγές στον πληθυσμό των χοίρων. Ως εκ τούτου, οι τρεις μέθοδοι που είχαν εγκριθεί με την εν λόγω απόφαση δεν μπορούν πλέον να χρησιμοποιούνται.
            
         
               (2)
            
            
               Με την απόφαση 2010/642/ΕΕ της Επιτροπής (3) εγκρίθηκε η χρήση μιας μεθόδου ταξινόμησης σφαγίων χοίρων μετά την εκδορά στην Ελλάδα.
            
         
               (3)
            
            
               Η Ελλάδα ανέπτυξε δύο νέες, επικαιροποιημένες μεθόδους ταξινόμησης και ζήτησε από την Επιτροπή να εγκρίνει τις εν λόγω δύο νέες μεθόδους ταξινόμησης σφαγίων χοίρων στην επικράτειά της και υπέβαλε λεπτομερή περιγραφή της δοκιμασίας τεμαχισμού, αναφέροντας τις αρχές στις οποίες βασίζονται οι μέθοδοι αυτές, τα αποτελέσματα της δοκιμασίας τεμαχισμού και τις εξισώσεις που χρησιμοποιούνται για τον υπολογισμό της εκατοστιαίας αναλογίας άπαχου κρέατος στο πρωτόκολλο που προβλέπεται στο άρθρο 23 παράγραφος 4 του κανονισμού (ΕΚ) αριθ. 1249/2008 της Επιτροπής (4).
            
         
               (4)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των σχετικών μεθόδων ταξινόμησης. Συνεπώς, θα πρέπει να εγκριθούν οι εν λόγω μέθοδοι ταξινόμησης στην Ελλάδα.
            
         
               (5)
            
            
               Ως εκ τούτου, η απόφαση 2010/642/ΕΕ θα πρέπει να τροποποιηθεί αναλόγως.
            
         
               (6)
            
            
               Η απόφαση 89/449/ΕΟΚ θα πρέπει να καταργηθεί.
            
         
               (7)
            
            
               Δεν θα πρέπει να επιτρέπεται η τροποποίηση των οργάνων ή των μεθόδων ταξινόμησης, εκτός αν εγκριθεί ρητά με απόφαση της Επιτροπής.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/642/ΕΕ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               1.   Για την ταξινόμηση των σφαγίων χοίρων που παρουσιάζονται σύμφωνα με το παράρτημα V σημείο B.III πρώτο εδάφιο του κανονισμού (ΕΚ) αριθ. 1234/2007, εγκρίνεται η χρήση της ακόλουθης μεθόδου στην Ελλάδα, σύμφωνα με το σημείο Β.ΙV παράγραφος 1 του εν λόγω παραρτήματος: το όργανο “OptiScan-TP” και οι σχετικές μέθοδοι εκτίμησης, που περιγράφονται λεπτομερώς στο μέρος I του παραρτήματος της παρούσας απόφασης.
               2.   Για την ταξινόμηση των σφαγίων χοίρων μετά την εκδορά στην Ελλάδα εγκρίνεται η χρήση των ακόλουθων μεθόδων, σύμφωνα με το παράρτημα V σημείο B.IV παράγραφος 1 του κανονισμού (ΕΚ) αριθ. 1234/2007:
               
                           α)
                        
                        
                           το όργανο “OptiScan-TP” και οι σχετικές μέθοδοι εκτίμησης, που περιγράφονται λεπτομερώς στο μέρος I του παραρτήματος της παρούσας απόφασης·
                        
                     
                           β)
                        
                        
                           το όργανο “Hennessy Grading Probe (HGP 4)” και οι σχετικές μέθοδοι εκτίμησης, που περιγράφονται λεπτομερώς στο μέρος II του παραρτήματος της παρούσας απόφασης.».
                        
                     
         
               2)
            
            
               Το παράρτημα αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η απόφαση 89/449/ΕΟΚ καταργείται.
   Άρθρο 3
   Η παρούσα απόφαση απευθύνεται στην Ελληνική Δημοκρατία.
   
      Βρυξέλλες, 14 Αυγούστου 2013.
      
         
            Για την Επιτροπή
         
         Dacian CIOLOȘ
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  Απόφαση 89/449/ΕΟΚ της Επιτροπής, της 17ης Ιουλίου 1989, για την έγκριση μεθόδων ταξινόμησης σφαγίων χοίρων στην Ελλάδα (ΕΕ L 214 της 25.7.1989, σ. 17).
   
      (3)  Απόφαση 2010/642/ΕΕ της Επιτροπής, της 25ης Οκτωβρίου 2010, για την έγκριση μεθόδων ταξινόμησης σφαγίων χοίρων στην Ελλάδα (ΕΕ L 280 της 26.10.2010, σ. 60).
   
      (4)  Κανονισμός (ΕΚ) αριθ. 1249/2008 της Επιτροπής, της 10ης Δεκεμβρίου 2008, για τη θέσπιση λεπτομερών κανόνων για την εφαρμογή των κοινοτικών κλιμάκων κατάταξης των σφαγίων βοοειδών, χοίρων και προβάτων καθώς και για την κοινοποίηση των σχετικών τιμών (ΕΕ L 337 της 16.12.2008, σ. 3).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
               ΜΕΘΟΔΟΙ ΤΑΞΙΝΟΜΗΣΗΣ ΣΦΑΓΙΩΝ ΧΟΙΡΩΝ ΣΤΗΝ ΕΛΛΑΔΑ
            
            
               Μέρος I
            
            
               OptiScan-TP
            
            
                        1.
                     
                     
                        Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με το όργανο που είναι γνωστό ως “OptiScan-TP”.
                     
                  
                        2.
                     
                     
                        Το όργανο Optiscan-TP είναι εφοδιασμένο με ψηφιακό σύστημα απεικόνισης, που αποτυπώνει φωτισμένη φωτογραφία των δύο σημείων μέτρησης στο σφάγιο. Οι εικόνες αποτελούν τη βάση για τον υπολογισμό του πάχους του λίπους και των μυών σύμφωνα με τη μέθοδο δύο σημείων “Zwei-Punkte Messverfahren (ZP)”.
                        Οι μετρούμενες τιμές μετατρέπονται σε εκτιμώμενη περιεκτικότητα σε άπαχο κρέας από το ίδιο το όργανο Optiscan-TP. Οι φωτογραφίες αποθηκεύονται και μπορούν να ελεγχθούν αργότερα. Τα δεδομένα μπορούν να μεταφερθούν εύκολα με την ενσωματωμένη διεπαφή Bluetooth®.
                     
                  
                        3.
                     
                     
                        Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                        
                                    3α.
                                 
                                 
                                    Τύπος για την ταξινόμηση των σφαγίων χοίρων που παρουσιάζονται σύμφωνα με το παράρτημα V σημείο B.III πρώτη φράση του κανονισμού (ΕΚ) αριθ. 1234/2007:
                                    όπου:
                                    
                                                Ŷ
                                             
                                             
                                                =
                                             
                                             
                                                εκτιμώμενη εκατοστιαία αναλογία άπαχου κρέατος στο σφάγιο,
                                             
                                          
                                                Χ1
                                                
                                             
                                             
                                                =
                                             
                                             
                                                ελάχιστο πάχος του λίπους (συμπεριλαμβανομένου του δέρματος) πάνω από τον μέσο γλουτιαίο μυ, σε χιλιοστά,
                                             
                                          
                                                Χ2
                                                
                                             
                                             
                                                =
                                             
                                             
                                                πάχος του οσφυϊκού μυός, σε χιλιοστά, το οποίο μετράται ως η μικρότερη απόσταση του μετωπιαίου (κρανιακού) άκρου του γλουτιαίου μυός από το ανώτερο (ραχιαίο) άκρο του σπονδυλικού σωλήνα.
                                             
                                          
                              
                                    3β.
                                 
                                 
                                    Τύπος για την ταξινόμηση σφαγίων χοίρων μετά την εκδορά:
                                    όπου:
                                    
                                                Ŷ
                                             
                                             
                                                =
                                             
                                             
                                                εκτιμώμενη εκατοστιαία αναλογία άπαχου κρέατος στο σφάγιο,
                                             
                                          
                                                Χ1s
                                                
                                             
                                             
                                                =
                                             
                                             
                                                ελάχιστο πάχος του λίπους (συμπεριλαμβανομένου του δέρματος) πάνω από τον μέσο γλουτιαίο μυ, σε χιλιοστά,
                                             
                                          
                                                Χ2
                                                
                                             
                                             
                                                =
                                             
                                             
                                                πάχος του οσφυϊκού μυός, σε χιλιοστά, το οποίο μετράται ως η μικρότερη απόσταση του μετωπιαίου (κρανιακού) άκρου του γλουτιαίου μυός από το ανώτερο (ραχιαίο) άκρο του σπονδυλικού σωλήνα.
                                             
                                          Οι τύποι αυτοί ισχύουν για τα σφάγια βάρους μεταξύ 50 και 110 χιλιογράμμων.
                                 
                              
                  
               Μέρος II
            
            
               Hennessy Grading Probe (HGP 4)
            
            
                        1.
                     
                     
                        Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με το όργανο που είναι γνωστό ως “Hennessy Grading Probe (HGP 4)”.
                     
                  
                        2.
                     
                     
                        Το όργανο είναι εφοδιασμένο με καθετήρα διαμέτρου 5,95 χιλιοστών (6,3 χιλιοστών στη λεπίδα που βρίσκεται στο άνω άκρο του καθετήρα), που περιλαμβάνει φωτοδίοδο (Siemens LED τύπου LYU 260-EO) και φωτοανιχνευτή τύπου Silonex SLCD-61N1, με απόσταση λειτουργίας 0 έως 120 χιλιοστών. Οι μετρούμενες τιμές μετατρέπονται σε εκτιμώμενη περιεκτικότητα σε άπαχο κρέας από το ίδιο το όργανο HGP 4 ή από υπολογιστή συνδεδεμένο με αυτό.
                     
                  
                        3.
                     
                     
                        Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                        
                           
                        όπου:
                        
                                    Ŷ
                                 
                                 
                                    =
                                 
                                 
                                    εκτιμώμενη εκατοστιαία αναλογία άπαχου κρέατος στο σφάγιο,
                                 
                              
                                    Χ1
                                    
                                 
                                 
                                    =
                                 
                                 
                                    πάχος του ραχιαίου λίπους (χωρίς το δέρμα), σε χιλιοστά, το οποίο μετράται σε απόσταση 8 εκατοστών από τη μέση γραμμή του σφαγίου, στο ύψος της τελευταίας πλευράς,
                                 
                              
                                    Χ2
                                    
                                 
                                 
                                    =
                                 
                                 
                                    πάχος του ραχιαίου λίπους (χωρίς το δέρμα), σε χιλιοστά, το οποίο μετράται σε απόσταση 6 εκατοστών από τη μέση γραμμή του σφαγίου, στο ύψος μεταξύ της τρίτης και της τέταρτης τελευταίας πλευράς,
                                 
                              
                                    Χ3
                                    
                                 
                                 
                                    =
                                 
                                 
                                    πάχος του ραχιαίου μυός, σε χιλιοστά, το οποίο μετράται ταυτόχρονα και στο ίδιο σημείο με το X2.
                                 
                              Ο τύπος αυτός ισχύει για σφάγια βάρους μεταξύ 60 και 120 χιλιογράμμων.»